Daugavpils pilsētas domes iepirkumu komisija

Iepirkumu procedūras

**Kartodroma, Blāzmas ielā 11, Daugavpilī, būvprojekta izstrāde un autoruzraudzība**

identifikācijas numurs **DPD 2017/93**

**ZIŅOJUMS**

Daugavpilī, 2017.gada 27.oktobrī

1. **pasūtītāja nosaukums un adrese, iepirkuma identifikācijas numurs, iepirkuma procedūras veids, kā arī iepirkuma līguma vai vispārīgās vienošanās priekšmets:**

**pasūtītāja nosaukums un adrese:** Daugavpils pilsētas domes, Daugavpils, K.Valdemāra iela 1, LV-5401

**iepirkuma identifikācijas numurs:** DPD 2017/93

**iepirkuma procedūras veids:** atklāts konkurss

**iepirkuma līguma vai vispārīgās vienošanās priekšmets –**

Kartodroma, Blāzmas ielā 11, Daugavpilī, būvprojekta izstrāde un autoruzraudzība

1. **datums, kad paziņojums par līgumu un iepriekšējais informatīvais paziņojums, ja tāds ir izmantots, publicēts Eiropas Savienības Oficiālajā Vēstnesī (ja attiecināms) un Iepirkumu uzraudzības biroja tīmekļvietnē:**

25.07.2017.

1. **iepirkuma komisijas sastāvs un tās izveidošanas pamatojums, iepirkuma procedūras dokumentu sagatavotāji un pieaicinātie eksperti:**

**Komisijas priekšsēdētājs:**

I.Prelatovs – Domes priekšsēdētāja 1.vietnieks

**Komisijas priekšsēdētāja vietnieks:**

A.Streiķis – Domes Centralizēto iepirkumu nodaļas vadītājs

**Komisijas locekļi:**

A.Kriviņš – Domes Centralizēto iepirkumu nodaļas jurists

I.Zarāne – Domes Centralizēto iepirkumu nodaļas ekonomiste

T.Dubina - Domes Īpašuma departamenta Nekustamā īpašuma attīstības nodaļas vadītāja

Iepirkuma komisijas sēžu protokolēšanu nodrošina Domes Centralizēto iepirkumu nodaļas jurists A.Kriviņš.

Komisijas izveidošanas pamats:

Daugavpils pilsētas domes izpilddirektores 2017.gada 12.jūlija rīkojums Nr.294.

Grozījumi:

Daugavpils pilsētas domes izpilddirektores 2017.gada 2.oktobra rīkojums Nr.472

Daugavpils pilsētas domes izpilddirektores 2017.gada 4.oktobra rīkojums Nr.479

1. **piedāvājumu iesniegšanas termiņš, kā arī pamatojums termiņa saīsinājumam (tai skaitā steidzamībai atbilstoši šo noteikumu** [**5. punktam**](https://likumi.lv/ta/id/289086-iepirkuma-proceduru-un-metu-konkursu-norises-kartiba#p5)**), ja tāds veikts:**

16.08.2017.

1. **to piegādātāju nosaukumi, kuri ir iesnieguši piedāvājumus, kā arī piedāvātās cenas:**

|  |  |  |
| --- | --- | --- |
| **Nr.p.k.** | **Pretendenta nosaukums, reģ.nr., adrese** | **Piedāvājuma iesniegšanas datums un laiks** |
| 1. | SIA “REM PRO” | 16.08.2017., plkst.09.51 |

Pretendentu piedāvātās cenas:

|  |  |  |
| --- | --- | --- |
| **Nr.p.k.** | **Pretendenta nosaukums** | **Piedāvātā cena EUR bez PVN** |
| 1. | SIA “REM PRO” | 89990,00 |

**Aritmētisko kļūdu pārbaude iesniegtajos piedāvājumos.**

Iepirkumu komisija veic aritmētisko kļūdu pārbaudi pretendentu iesniegtajos piedāvājumos. Komisijas locekle I.Zarāne paziņo, ka **SIA “REM PRO”** piedāvājumā (EUR 89990,00 bez PVN) ir jāveic kļūdu labojums un labotā piedāvājuma summa sastāda EUR 88990,00 bez PVN:

|  |
| --- |
| finanšu piedāvājumā pielikumā “Tāme” (piedāvājuma 70.lpp.) aritmētiska kļūda pozīcijā Nr.1.1., veikts labojums; Pozīcijā Nr.4.2.acīmredzama pārrakstīšanas kļūda, veikts labojums. |

Iepirkumu komisija secina, ka pēc kļūdu labojuma pretendentu iesniegtās cenas ir šādas:

|  |  |  |
| --- | --- | --- |
| Pretendenta nosaukums | Piedāvātā cena EUR bez PVN pirms kļūdu labojuma | **Piedāvātā cena EUR bez PVN**  **pēc kļūdu labojuma** |
| SIA “REM PRO” | 89990,00 | 88990,00 |

1. **piedāvājumu atvēršanas vieta, datums un laiks:**

Daugavpilī, K.Valdemāra ielā 1, 306. kabinetā, 2017.gada 16.augustā, plkst. 10.00.

1. **tā pretendenta (vai pretendentu) nosaukums, kuram (vai kuriem) piešķirtas iepirkuma līguma slēgšanas tiesības, piedāvātā līgumcena, kā arī piedāvājumu izvērtēšanas kopsavilkums un piedāvājuma izvēles pamatojums:**

27.10.2017. **Lēmums iepirkuma procedūrā**

DPD 2017/93

Kartodroma, Blāzmas ielā 11, Daugavpilī, būvprojekta izstrāde un autoruzraudzība

Atbilstoši Konkursa nolikuma 19.punktam, Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai cenu (pasūtītājs izvēlēsies piedāvājumu, kas būs atbilstošs visām iepirkuma procedūras dokumentācijas prasībām un kura cena būs zemākā). Ja pirms tam, kad pasūtītājs pieņems lēmumu par iepirkuma līguma slēgšanas tiesību piešķiršanu, konstatēs, ka vismaz divu piedāvājumu novērtējums ir vienāds, izšķirošais piedāvājuma izvēles kritērijs, atbilstoši kuram pasūtītājs izvēlēsies piedāvājumu, būs tas, ka izraudzīto piedāvājumu iesniedzis piegādātājs, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku.

Komisija secina, ka zemākā cena ir **SIA “REM PRO”:**

|  |  |
| --- | --- |
| Pretendenta nosaukums | **Piedāvātā cena EUR bez PVN**  **pēc kļūdu labojuma** |
| SIA “REM PRO” | 88990,00 |

Komisija secina, ka pretendents, kuram būtu piešķiramas līguma slēgšanas tiesības atklātā konkursa “Kartodroma, Blāzmas ielā 11, Daugavpilī, būvprojekta izstrāde un autoruzraudzība” (identifikācijas Nr. DPD 2017/93) ir SIA “REM PRO”.

Komisija secina, ka piedāvājums nav nepamatoti lēts. Komisija veic pārbaudi Atbilstoši Publisko iepirkumu likuma 42. pantam, tostarp, tika pieprasītas un iegūtas izziņas no Elektronisko iepirkumu sistēmas (www.eis.gov.lv.). Atbilstoši iegūtai informācijai (pielikumā), attiecībā uz pārbaudāmajām personām nepastāv Publisko iepirkumu likumā paredzētie izslēgšanas noteikumi.

Pamatojoties uz veikto pārbaudi un Konkursa nolikumā 19.punktā paredzēto vērtēšanas kritēriju,

**Iepirkumu komisija nolēma:**

* + - 1. Piešķirt tiesības slēgt iepirkuma līgumu iepirkuma procedūrā “Kartodroma, Blāzmas ielā 11, Daugavpilī, būvprojekta izstrāde un autoruzraudzība”, identifikācijas numurs 2017/93, **SIA “REM PRO”**, reģ. Nr.41503041904, 18.novembra iela 37A, Daugavpils, LV-5401) par piedāvāto cenu *pēc aritmētisko kļūdu labojuma* **EUR 88990,00** (astoņdesmit astoņi tūkstoši deviņi simti deviņdesmit euro un nulle centi) **bez PVN**, tajā skaitā autoruzraudzība EUR 5000,00 (pieci tūkstoši euro un nulle centi) bez PVN.
      2. Informēt visus pretendentus par pieņemto lēmumu.
      3. Nosūtīt attiecīgu paziņojumu Iepirkumu uzraudzības birojam.
      4. Publicēt attiecīgu informāciju pasūtītāja mājas lapā.

Informācija par termiņu, kādā pretendenti, ievērojot Publisko iepirkumu likuma 68. panta otrās daļas 1. un 2. punktu, var iesniegt Iepirkumu uzraudzības birojam iesniegumu par iepirkuma procedūras pārkāpumiem

**Publisko iepirkumu likuma 68. panta pirmā daļa nosaka:**

(1) Persona, kura ir vai ir bijusi ieinteresēta iegūt tiesības noslēgt iepirkuma līgumu vai vispārīgo vienošanos vai pretendē uz iepirkuma līguma slēgšanas tiesību piešķiršanu un kura saistībā ar konkrēto iepirkuma procedūru, uz kuru attiecas šis likums, uzskata, ka ir aizskartas tās tiesības vai ir iespējams šo tiesību aizskārums, ko rada varbūtējs Eiropas Savienības normatīvo aktu vai citu normatīvo aktu pārkāpums, ir tiesīga iesniegt iesniegumu par kandidātu vai pretendentu atlases noteikumiem, tehniskajām specifikācijām un citām prasībām, kas attiecas uz konkrēto iepirkuma procedūru, vai par pasūtītāja vai iepirkuma komisijas darbību iepirkuma procedūras laikā. Šīs nodaļas izpratnē par iepirkuma procedūru uzskatāma arī šā likuma [10. pantā](https://likumi.lv/doc.php?id=287760#p10) minētā iepirkuma veikšanas kārtība un metu konkurss.

**Publisko iepirkumu likuma 68. panta otrā daļa nosaka:**

(2) Iesniegumu par šā panta pirmajā daļā minētajiem pārkāpumiem (izņemot šā panta trešajā daļā minētos gadījumus) Iepirkumu uzraudzības birojam var iesniegt līdz iepirkuma līguma vai vispārīgās vienošanās noslēgšanai šādos termiņos:

1) 10 dienu laikā pēc dienas, kad šā likuma [37. pantā](https://likumi.lv/doc.php?id=287760#p37) minētā informācija nosūtīta attiecīgajai personai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai pa faksu vai nodota personiski;

2) 15 dienu laikā pēc dienas, kad šā likuma [37. pantā](https://likumi.lv/doc.php?id=287760#p37) minētā informācija nosūtīta attiecīgajai personai pa pastu;

3) 10 dienu laikā pēc dienas, kad šā likuma [30. panta](https://likumi.lv/doc.php?id=287760#p30) pirmajā daļā minētais paziņojums publicēts Eiropas Savienības Oficiālajā Vēstnesī.

Publisko iepirkumu likuma 60.panta 6.daļa nosaka, ka Iepirkuma līgumu vai vispārīgo vienošanos slēdz ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav šā likuma [68. pantā](https://likumi.lv/doc.php?id=287760#p68) noteiktajā kārtībā iesniegts iesniegums par iepirkuma procedūras pārkāpumiem.

**Publisko iepirkumu likuma 60.panta 9.daļas 1.punkts** nosaka, ka iepirkuma līgumu var slēgt, neievērojot 60.panta sesto daļu, ja vienīgajam pretendentam ir piešķirtas iepirkuma līguma slēgšanas tiesības un nav kandidātu vai pretendentu, kas būtu tiesīgi iesniegt iesniegumu šā likuma [68. pantā](https://likumi.lv/doc.php?id=287760#p68) noteiktajā kārtībā.

1. **informācija (ja tā ir zināma) par to iepirkuma līguma vai vispārīgās vienošanās daļu, kuru izraudzītais pretendents plānojis nodot apakšuzņēmējiem, kā arī apakšuzņēmēju nosaukumi: -**
2. **pamatojums lēmumam par katru noraidīto pretendentu, kā arī par katru iepirkuma procedūras dokumentiem neatbilstošu piedāvājumu: -**
3. **ja piedāvājumu iesniedzis tikai viens piegādātājs, – pamatojums iepirkuma procedūras nepārtraukšanai saskaņā ar Ministru kabineta** 2017. gada 28. februāra **noteikumu Nr. 107 “Iepirkuma procedūru un metu konkursu norises kārtība”** [**19. punktu**](https://likumi.lv/ta/id/289086-iepirkuma-proceduru-un-metu-konkursu-norises-kartiba#p19)**: -** Konkursa nolikuma prasības bija noteiktas pamatoti un samērīgi. Viena piegādātāja piedāvājuma iesniegšana saistīta ar specifisko iepirkuma priekšmetu - būvprojektu izstrādāt pamatojoties uz projektēšanas uzdevumu, Būvatļaujā iekļautajiem projektēšanas nosacījumiem, institūciju izdotajiem tehniskajiem un īpašiem noteikumiem, saistošajiem Latvijas būvnormatīviem un standartiem, CIK-FIA regulējumiem un Eirokodeksiem (atkarībā no konstrukciju pielietošanas materiāla un veida).

Projektēšanas stadijas:

* Būvprojekta minimālā sastāva izstrādāšana būvatļaujas saņemšanai.
* Būvprojekta ieceres dokumentācijas (MASTER – PLAN) izstrādāšana ievērojot CIK-FIA (Commission internationale de karting – FIA) prasības. **MASTER – PLAN obligāti akceptēt CIK-FIA.**
* Būvprojekta izstrādāšana.

Jaunas kartinga kompleksa trašu kategorijas (A, B, C…), konfigurācijas, trašu garumu, platumu, segumu, kapacitāti projektēt tādejādi, lai būtu iespēja organizēt sacensības pēc CIK-FIA nosacījumiem.

1. **lēmuma pamatojums, ja iepirkuma komisija pieņēmusi lēmumu pārtraukt vai izbeigt iepirkuma procedūru: -**
2. **piedāvājuma noraidīšanas pamatojums, ja iepirkuma komisija atzinusi piedāvājumu par nepamatoti lētu: -**
3. **iemesli, kuru dēļ netiek paredzēta elektroniska piedāvājumu iesniegšana, ja pasūtītājam ir pienākums izmantot piedāvājumu saņemšanai elektroniskās informācijas sistēmas: -**
4. **konstatētie interešu konflikti un pasākumi, kas veikti to novēršanai: -**

Iepirkumu komisijas priekšsēdētājs A.Streiķis

Protokolē: A.Kriviņš